Váš klient pán Ján Malý chce založiť spoločnosť s ručením obmedzeným so sídlom v Košiciach a informoval Vás o nasledovných požiadavkách:

„*Spoločnosť by mala niesť názov Slovak Real, a mala by byť činná v oblasti sprostredkovania kúpy a predaja nehnuteľnosti. Spoločníkmi by som mal byť ja a p. Peter Horváth. Keďže som ochotný vložiť ako vklad motorové vozidlo vo výške 4000 eur chcem, aby mi bolo umožnené rozhodovať o všetkých bežných záležitostiach spoločnosti (napr. o zmene konateľa) bez p. Horvátha. Zároveň nechcem, aby p. Horváth vykonával činnosť štatutárneho orgánu v obchodnej spoločnosti s obdobným predmetom činnosti. Konateľom spoločnosti má byť Ing. Jana Nováková, trvale bytom Hlavná 87, Košice. Pre prípad mojej smrti chcem, aby sa môj obchodný podiel dedil. Pri prevode obchodného podielu na inú osobu/spoločníka požadujem ako podmienku súhlas valného zhromaždenia spoločnosti.“*

1. Vypracujte **Spoločenskú zmluvu** pre p. Jána Malého tak, aby spĺňala **všetky zákonné podmienky** **a požiadavky p. Malého**, a bol možný zápis obchodnej spoločnosti do obchodného registra (*Neznáme údaje si kreatívne doplňte*)
2. Poraďte klientovi, aké ďalšie dokumenty bude potrebovať na zápis s.r.o. do obchodného registra.
3. Aké finančné náklady predpokladáte v súvislosti so zápisom s.r.o. do obchodného registra?